Mmetli mongwe yo o bidiwang Celo o ne a simolola go anaanela sengwe se se mosola go feta go tuma. E re ka a ne a na le talenta, o ne a tshwanelega go tsena sekolo se se neng sa lootsa bokgoni jwa gagwe. Go ise go ye kae tiro ya gagwe e ne ya bakwa mo metsweding ya dikgang le ke batshwayadiphoso ba ditiro tsa bokgabisi. Bontsi jwa dilo tse a neng a di betlile di ne tsa supiwa mo ditoropong tse dikgolo tsa Yuropa. Celo o anela jaana: “Boammaaruri ke gore go na le nako e tota tiro ya bokgabisi e neng e le yone selo se segolo go di gaisa tsotlhe mo botshelong jwa me. Le fa go ntse jalo, ke ne ka lemoga gore fa ke ne nka tswelela le tiro e ya me go ne go tla tshwana le go leka go direla beng ba babedi. (Mathaio 6:24) Ke ne ke tlhatswegile pelo gore selo sa botlhokwa go di gaisa tsotlhe se ke neng nka se dira e ne e le go rera dikgang tse di molemo tsa Bogosi jwa Modimo. Ka jalo ke ne ka itirela tshwetso ya gore ke tlogele tiro ya me ya bobetli.”